CONTINUEN ELS TREBALLS EN L'APARCAMENT DE L'AVINGUDA DE LES CORTS VALENCIANES
15 de maig de 2015

Els treballs de condicionament del pàrquing de l’av. de les Corts Valencianes de l’Eliana estan ja bastant avançats. Aquesta setmana s’està duent a terme l’asfaltat de l’aparcament, dotant a l’espai d’una superfície de rodadura òptima per a la circulació a motor i evitant les molèsties que la pols generava als habitatges adjacents, així com l’execució de pintura viària de delimitació de places (160 en total) i ordenació del trànsit i el reforç de la il·luminació actual.

Les actuacions, que compten amb un pressupost de 25.000 €, van començar el dilluns 11 de maig i està previst que estiguen concloses en breu.

A l’Eliana, a més, existeixen altres sis aparcaments públics gratuïts que disten del centre urbà entre 300 i 450 metres i estan situats en el Poliesportiu Municipal (202 places), en el barri del Campés (135 places), en el Centre Sociocultural (35 places), en el Centre de Formació de Persones Adultes (36 places), en el carrer de les Neus i en el Mercat Municipal (80 places). Des de qualsevol d’ells es pot accedir al centre del municipi en pocs minuts caminant.